**ΑΝΑΚΟΙΝΩΣΗ ΤΡΙΤΩΝ**

****

**ΠΡΟΣΚΛΗΣΗ ΕΝΔΙΑΦΕΡΟΝΤΟΣ**

Στο πλαίσιο του έτους μνήμης για τα 100 χρόνια από την Μικρασιατική καταστροφή, κοινοποιούμε πρόσκληση ενδιαφέροντος, στον πνευματικό και καλλιτεχνικό χώρο για 4 κατηγορίες έργων με αντίστοιχες συμβολικές βραβεύσεις ανά κατηγορία

(Α΄ βραβείο 1.000 €, Β΄ βραβείο 500 €, Γ΄ βραβείο 500 €).

Οι ενδιαφερόμενοι μπορούν να καταθέτουν τα έργα τους στην Περιφέρεια Αττικής Λεωφ. Συγγρού 15-17, γρ. Δημοσίων Σχέσεων (2ος όροφος) σε εργάσιμες μέρες και ώρες (Δευτ. - Παρ. 09:00 – 14:00) με ψευδώνυμο και δίνοντας έναν αριθμό τηλεφώνου επικοινωνίας.

Οι προτάσεις θα κριθούν από 3μελείς συμβουλευτικές επιτροπές που θα στελεχώνονται από άτομα με ειδικές γνώσεις για τον κάθε τομέα. Οι ενδιαφερόμενοι θα διαγωνιστούν με την προϋπόθεση αποδοχής της κρίσης των επιτροπών.

Αναλυτικά:

1. Για τον ποιητικό διαγωνισμό: Κατάθεση 3 τυπωμένων αντιγράφων. Επιτροπή:

* Μαρία Συμεών –Ποιήτρια ,Ηθοποιός ,Συνθέτης (3ο Βραβείο Ποίησης 2021)
* Έφη Χατζούλη –Ποιήτρια
* Αλέξανδρος Κακαβάς –Σεναριογράφος,Πρόεδρος της Ε.Ε.Σ

2. Για την μουσική σύνθεση: Κατάθεση 3 stick. Επιτροπή:

* Πηγή Λυκούδη-Συνθέτης( 1ο Βραβείο Σύνθεσης 2021)
* Χαρά Καλατζίδου –Σοπράνο
* Δημοσθένης Σταυριανός –Βαρύτονος,Καλλιτεχνικός Δ/ντής Δ.Πεύκης

3. Για πίνακα ζωγραφικής :Κατάθεση 3 αντιγράφων του αυθεντικού ή ψηφιακά. Επιτροπή:

* Παύλος Κουγιουμτζής –Γλύπτης (1ο Βραβείο 2021)
* Λίτσα Κασούμη –Ζωγράφος
* Νίκος Βαλάτος –Δ/ντής Κεραμικής Έκθεσης Αμαρουσίου.

4. Για το θεατρικό έργο: Κατάθεση: 3 τυπωμένων αντιγράφων. Επιτροπή:

* Τάνια Χαροκόπου –Συγγραφέας (1ο Βραβείο 2021)
* Αντώνης Σιμιτζής –Συγγραφέας
* Φωτεινή Νταφοπούλου -Σκηνοθέτης

**Η πρόσκληση ενδιαφέροντος λήγει στις 15/5/2022 στις 12:00 μμ.**

**ΤΟ ΔΣ ΤΟΥ ΕΕΤΕ ΣΗΜΕΙΩΝΕΙ ΟΤΙ ΔΕΝ ΦΕΡΕΙ ΚΑΜΙΑ ΕΥΘΥΝΗ ΓΙΑ ΔΙΟΡΓΑΝΩΣΕΙΣ ΣΤΙΣ ΟΠΟΙΕΣ ΔΕΝ ΜΕΤΕΧΕΙ ΤΟ ΙΔΙΟ ΟΡΓΑΝΩΤΙΚΑ.**

ΕΠΙΣΗΣ, ΓΙΑ ΤΗ ΣΥΓΚΕΚΡΙΜΕΝΗ ΔΙΟΡΓΑΝΩΣΗ ΕΠΙΣΗΜΑΙΝΕΙ ΟΤΙ, ΠΑΡΟΛΟ ΠΟΥ ΠΡΟΚΕΙΤΑΙ ΓΙΑ ΤΗΝ ΠΕΡΙΦΕΡΕΙΑ ΑΤΤΙΚΗΣ, ΣΤΗΝ ΚΡΙΤΙΚΗ ΕΠΙΤΡΟΠΗ ΓΙΑ ΤΗΝ ΕΠΙΛΟΓΗ ΤΟΥ ΖΩΓΡΑΦΙΚΟΥ ΕΡΓΟΥ ΔΕΝ ΥΠΑΡΧΕΙ ΚΑΝΕΙΣ ΕΚΠΡΟΣΩΠΟΣ ΤΟΥ ΕΕΤΕ.